stanford-oval/wikipedia huggingface dataset:
York (suku)

Yorkin suvun tunnus
York oli ruusujen sodassa (1455–1485) Lancasterien ohella toinen Englannin valtaistuinta tavoitellut suku. Se oli Lancasterien tavoin Plantagenet-suvun haara. Yorkin suku muodostui Edvard III:n pojan, Yorkin herttuan Edmund Langleyn, jälkeläisistä.
Yorkilaiset saavuttivat ruusujen sodassa aluksi voittoja ja kolme yorkilaista nousi kuninkaaksi. Yorkilaiset kuitenkin hävisivät sodan viimeisen vaiheen 1480-luvulla. Rikhard III:lla oli useita vihollisia, etupäässä Lancastereiden kannattajia, jotka tukivat Henrik Tudoria, sillä alun perin walesilainen Tudor-suku oli läheistä sukua Lancastereille kuningas Henrik VI:n sisaren Margaretin ja Edmund Tudorin kautta. Tudor-vallankaappaus epäonnistui syksyllä 1483, mutta vuonna 1485 Rikhard ja Henrik kohtasivat Bosworthin taistelussa, jossa monet Rikhardin kannattajista vaihtoivat puolta ja Rikhard sai surmansa. Rikhard oli viimeinen Plantagenet-suvun kuningas ja viimeinen Englannin taistelussa kuollut kuningas.
Henry Tudor avioitui Edvard IV:n vanhimman tyttären, Yorkin Elisabetin, kanssa ja yhdisti näin kaksi kilpailevaa sukua keskenään. Kuninkaana hänet tunnetaan Henrik VII:nä, vuoteen 1603 asti hallinneen Tudor-suvun hallitsijadynastian perustajana.
Yksi Yorkin suvun tunnuksista oli valkoinen ruusu, jota Yorkshiren kreivikunta yhä käyttää.
York-suvun kuninkaat

Edvard IV (1461–1483)
Edvard V (1483)
Rikhard III (1483–1485)
| 0 | 1 | 2 |
| --- | --- | --- |
| Edeltäjä: Lancaster | Englannin hallitsijasuvut 1461–1470 | Seuraaja: Lancaster |
| 0 | 1 | 2 |
| --- | --- | --- |
| Edeltäjä: Lancaster | Englannin hallitsijasuvut 1471–1485 | Seuraaja: Tudor |
Yhteistoiminnallinen ryhmätyöskentely

Yhteistoiminnallinen ryhmätyöskentely tai Jigsaw-ryhmätyöskentely on erityisesti opetukseen soveltuva työmenetelmä, jossa kaikki pienryhmän jäsenet ovat vastuussa työn etenemisestä. Tällä menetelmällä pyritään varmistamaan, että kaikki ryhmän jäsenet työskentelevät aktiivisesti, eikä kukaan laiskottele, antaen muun ryhmän tehdä työt.
Menetelmässä osallistujat jaetaan kotiryhmiin ja asiantuntijaryhmiin. Kukin osallistuja kuuluu yhteen kotiryhmään ja yhteen asiantuntijaryhmään. Kullakin kotiryhmällä on oma aihe tai ongelma ratkaistavanaan, joka liittyy samaan yhteiseen teemaan. Työ alkaa asiantuntijaryhmissä, joista kukin perehtyy tiettyyn teeman osa-alueeseen huolella. Kun asiantuntijat palaavat kotiryhmiinsä, he opettavat toisille ryhmän jäsenille oman asiantuntija-alueensa asiat. Kotiryhmä yhdistää kaikkien asiantuntijoiden tiedot ja ratkaisee ongelmansa. Tarpeen mukaan asiantuntijaryhmät voivat kokoontua useamman kerran, jos ongelmien ratkaisu vaatii lisää selvitystyötä.
Aleksandr Medvedev

Aleksandr Ivanovich Medvedev (ven. Александр Иванович Медведев, 14. elokuuta 1955 Šahtjorsk, Sahalinin saari, Neuvostoliitto) on venäläisen kaasuyhtiö Gazpromin hallituksen varapuheenjohtaja, Gazprom Exportin pääjohtaja ja KHL:n toimitusjohtaja . Hän on RosUkrEnergon johtokunnan jäsen ja Nord Stream AG:n osakkeenomistajien johtokunnan jäsen.[lähde? ]
Vuodesta 2008 Medvedev on toiminut KHL-liigan toimitusjohtajana. Hän on myös SKA Pietarin toimitusjohtaja ja edustaa Venäjää IIHF:ssä.[lähde? ]
Aleksandr Matrosov

| Aleksandr Matrosov> ukr. Олександр Матвійович Матросов ven. Алекса́ндр Матве́евич Матро́сов |
| --- | --- |
 Aleksandr Matrosov ennen vuotta 1943.
Henkilötiedot
Muut nimet:  Aleksandr Matvejevitš Matrosov
Syntynyt: 5. helmikuuta 1924  – Dnepropetrovsk
Kuollut: 22. tai 27. helmikuuta 1943 lähellä Pihkovaa
Kansalaisuus:  Neuvostoliitto
Titteli:  sotilas
Muut tiedot
Tunnustukset:  Neuvostoliiton sankari
Aleksandr Matvejevitš Matrosov (ukr. Олександр Матвійович Матросов; ven. Алекса́ндр Матве́евич Матро́сов, baškiiriksi Шәкирйән Юныс улы Мөхәмәтйәнов 5. helmikuuta 1924 Dnepropetrovsk – 22. tai 27. helmikuuta 1943[lähde? ]) oli neuvostoliittolainen toisessa maailmansodassa korkeimmalla kunniamerkillä palkittu jalkaväkisotilas. Matrosov sai arvonimen Neuvostoliiton sankari kaaduttuaan taistelussa Kalinin rintamalla lähellä Pihkovaa, jossa hän pelasti ryhmänsä jäsenet heittäytymällä konekivääritulen eteen.[lähde? ]
Wivi Lönnin talo

| Wivi Lönnin talo |
| --- | --- |

Sijainti:  Jyväskylä, Suomi
Koordinaatit:  62°14′07″N 25°44′08″E﻿ / ﻿62.23536°N 25.73547°E﻿ / 62.23536; 25.73547
Rakennustyyppi:  asuinrakennus
Suunnittelija:  Wivi Lönn
Valmistumisvuosi:  1911
 fiWivi Lönnin talo 
  
Wivi Lönnin talo on arkkitehti Wivi Lönnin itselleen Jyväskylään suunnittelema asuinrakennus. Yksi Älylän ja Seminaarinmäen valtakunnallisesti merkittävään rakennettuun kulttuuriympäristöön kuuluvista taloista valmistui vuonna 1911, ja Lönn asui siinä vuoteen 1918. Sen jälkeen se on ollut useilla omistajilla, muun muassa Kymin Osakeyhtiön työsuhdeasuntoja. Kotiseutuneuvos Kauko Sorjonen osti talon vuonna 1989.
Historia

Wivi Lönn muutti vuonna 1911 Tampereelta Jyväskylään. Omien sanojensa mukaan hän halusi hieman parempaa työrauhaa. Tarkkaa tietoa siitä, koska Lönn päätti muuttaa ei ole. Hän sai joulukuussa 1910 kiinnekirjan hankkimilleen tonteille, jotka sijaitsivat vastapäätä hänen veljelleen Ville Lönnille suunnittelemaansa rakennusta.
Lönn signeerasi pääpiirustukset kesä- ja lokakuussa 1910. Asuin- ja piharakennukset valmistuivat vuoden 1911 jälkimmäisellä puoliskolla.
Lönn asui talossa äitinsä kanssa vuoteen 1918. Lönn myi talon pankinjohtaja Kailalle, joka puolestaan myi sen vielä saman vuoden aikana kauppias Emil Ahlqvistille, joka asui talossa viisi vuotta. Metsänhoitaja Torsten Rydman asui siinä sen jälkeen kymmenen vuoden ajan, kunnes Kymin Osakeyhtiö osti sen vuonna 1935.
Talo jaettiin vuonna 1950 kahdeksi asunnoksi. Toinen asunnoista oli talon alakerrassa ja toinen yläkerrassa, johon kuljettiin entisen talvipuutarhan kautta. Talossa oli Kymin työsuhdeasuntoja, joten asukkaat vaihtuivat useita kertoja.
Kotiseutuneuvos Kauko Sorjonen osti talon vuonna 1989. Hän toteutti laajan peruskorjauksen Ulla Teittisen suunnitelmien pohjalta. Päärakennus palautettiin ulkoasultaan lähes täysin alkuperäiseen asuun. Sorjonen tilasi rakennuskokonaisuuden suunnittelun 100-vuotisjuhlan kunniaksi kuvanveistäjä Sonja Vectomovilta Lönniä esittävän pronssisen veistoksen, joka sijoitettiin puutarhaan.
Wivi Lönnin talo kuuluu osana Älylän ja Seminaarinmäen valtakunnallisesti merkittävään rakennettuun kulttuuriympäristöön.
Arkkitehtuuri

Asuinrakennuksen perusmuoto on kuutiomainen, ja siitä työntyy eteläisessä ja läntisessä julkisivussa erkkeri ja tilava parveke. Lounaiskulmassa on puolestaan selvästi ulkoneva kasvihuone. Talo on rakennettu rinteeseen, ja Lönn käytti tyylilleen tyypillisesti tilaa säästäviä rinneratkaisuja. Eteläpuolella talo on kolmen ja pohjoispuolella kahden kerroksen korkuinen.
Rakennuksen julkisivua elävöittämään toteuttiin useita yksityiskohtaisuuksia. Ornamentteja ei ole paljoa, mikä on tyypillistä Lönnin arkkitehtuurille. Sen sijaan esimerkiksi ikkunamuodoissa on runsasta vaihtuvuutta.
Witold Kiełtyka

| Witold Kiełtyka |
| --- | --- |
 Witold Kiełtyka vuonna 2006
Henkilötiedot
Syntynyt: 24. tammikuuta 1984
Kuollut: 2. marraskuuta 2007 (23 vuotta) Novozybkov, Venäjä
Muusikko
Taiteilijanimi:  Vitek
Aktiivisena:  1996–2007
Tyylilajit:  death metal heavy metal taidemusiikki
Soittimet:  rummut, piano
Yhtyeet:  Decapitated (1996–2007) Dies Irae (2004) Panzer X (2004–2007)
  [ Muokkaa Wikidatassa ] [ ohje ]  
Witold "Vitek" Kiełtyka (24. tammikuuta 1984 – 2. marraskuuta 2007) oli puolalainen death metal -muusikko. Hän toimi Decapitated-yhtyeen rumpalina vuodesta 1996.
29. lokakuuta 2007 Decapitatedin keikkabussi joutui vakavaan liikenneonnettomuuteen Homelissa Valko-Venäjällä. Kiełtyka sekä yhtyeen vokalisti Adrian Kowanek saivat vakavia päähän kohdistuneita vaurioita, ja heidät kuljetettiin 550 km:n päähän Moskovaan ensiapuun, mutta Kiełtyka menehtyi saamiinsa vammoihin venäläisessä sairaalassa 2. marraskuuta 2007.
Kiełtykan veli Wacław on Decapitatedin kitaristi.
Diskografia

Decapitated
Cemeteral Gardens (1997, omakustanne)
The Eye of Horus (1998, omakustanne)
Winds of Creation (2000, Wicked World, Earache Records)
The First Damned (2000, Metal Mind Productions)
Polish Assault (2000, Relapse Records)
Nihility (2002, Earache Records)
The Negation (2004, Earache Records)
Organic Hallucinosis (2006, Earache Records, Teichiku Records)
Panzer X
Steel Fist (2006, EP, Metal Mind Productions)
Wivan Nygård-Fagerudd

| Wivan Nygård-Fagerudd |
| --- | --- |
 Wivan Fagerudd, vuonna 2010.
Henkilötiedot
Syntynyt: 1964 (ikä 59–60) Raippaluoto, Suomi
Kansalaisuus:  suomalainen
Ammatti:  mezzosopraano, kulttuuritoimittaja
Puoliso:  Johan Fagerudd
Muut tiedot
Koulutus: Sibelius-Akatemia musiikin maisteri
Wivan Nygård-Fagerudd (s. 1964 Raippaluoto, Suomi) on suomenruotsalainen mezzosopraano, kulttuuritoimittaja ja yhteiskunta-aktivisti.
Wivan Nygård-Fagerudd vietti lapsuutensa Raippaluodon saaristokunnassa, joka myöhemmin on liitetty Mustasaareen. Hän on valmistunut Sibelius-Akatemian oopperaosastolta musiikin maisteriksi 1998.. Vuosina 1985-1991 hän työskenteli opintojen ohessa musiikkikriitikkona ja kulttuuritoimittajana Hufvudstadsbladetissa.
Wivan Nygård-Fagerudd kuului Radion kamarikuoroon 1987–1991 ja on laulanut useiden orkestereiden solistina.
Laulamisen ohella Nygård-Fagerudd on vuodesta lähtien 1997 toiminut ohjelmaesittelijänä ja kulttuuritoimittajana Ylen ruotsinkielisissä ohjelmissa ja myös tehnyt useita dokumenttiohjelmia.
Eduskuntavaaleissa 2007 Nygård-Fagerudd sai 116 ääntä liian vähän tullakseen valituksi, ja hän on ensimmäinen RKP:n edustaja varalla Vaasan vaalipiirissä.
Nygård-Fagerudd oli Svenska kulturfondenin delegaation puheenjohtajana 2008-2014.
Nygård-Fageruddin puoliso on näyttelijä Johan Fagerudd.
Oopperarooleja

Dido – Purcell: Dido och Aeneas,
Dorabella – Mozart: Così fan tutte,
Suzuki – Puccini: Madama Butterfly,
Cherubino – Mozart: Figaron häät,
Orlovsky – Strauss: Lepakko,
Jenny – Weill: Mahagonny
Elisa – Ahlfors: Huijattu onni.
Aiheesta muualla

Kuvia tai muita tiedostoja aiheesta Wivan Nygård-Fagerudd Wikimedia Commonsissa
Aino Karppinen

| Aino Karppinen> Henkilötiedot |
| --- | --- |
Syntynyt: 7. elokuuta 1998 (ikä 26) Rovaniemi, Suomi
Kansalaisuus:   Suomi
Jääkiekkoilija
Pelipaikka:  puolustaja
Maila:  vasen
Pituus:  168 cm
Paino:  68 kg
Seura
Seura:  Luleå HF
Sarja:  SDHL
Pelaajaura
Pääsarjaura:  2018–
Aik. seurat:  Kärpät (NSML) RoKi (NSML)
| Mitalit> Maa:   Suomi.Naisten jääkiekko.MM-kilpailut  | Mitalit> Maa:   Suomi.Naisten jääkiekko.MM-kilpailut  | Mitalit> Maa:   Suomi.Naisten jääkiekko.MM-kilpailut  | Maa:   Suomi> Naisten jääkiekko. |
| --- | --- | --- | --- |
|  Pronssia | Kanada 2021 | jääkiekko |  |
Aino Karppinen (s. 7. elokuuta 1998 Rovaniemi) on suomalainen jääkiekkoilija, pelipaikaltaan puolustaja. Hän edustaa Svenska damhockeyliganissa pelaavaa Luleå HF:ää.
Ura > Seuraura

Karppinen on Rovaniemen Kiekon oma kasvatti. Hän pelasi ensimmäiset aikuisten pelinsä kaudella 2013–2014 naisten Mestiksessä, jossa pelasi yhteensä kuusi ottelua ilman tehopisteitä. Karppinen toimi kaudella 2016–2017 RoKin varakapteenina.
Kaudeksi 2018–2019 hän siirtyi naisten Liigassa pelaavan Oulun Kärppien riveihin, jossa voitti kauden päätteeksi SM-pronssia.
Karppinen siirtyi kaudeksi 2020–2021 naisten Liigaan nousseen kasvattajaseuransa RoKin riveihin.
Karppinen on pelannut naisten liigassa 75 runkosarjaottelua, joissa hän on tehnyt 13 ja syöttänyt 24 maalia. Pelaamissaan 15 pudotuspeliottelussa hän on antanut yhden maalisyötön. Hän siirtyi kesken kauden 2021–2022 Ruotsin SDHL:ssä pelaavaan Luleå HF:ään.
Ura > Maajoukkueura

Karppinen on pelannut 13 alle 18-vuotiaiden tyttöjen maaottelua. Ikäluokan MM-kilpailuissa hän on pelannut viisi ottelua. Hän on pelannut 24 naisten maaottelua, joissa hän on syöttänyt neljä maalia. Hän pelasi kaksi ottelua ilman tehopisteitä Suomen pronssijoukkueessa Kanadan MM-kilpailuissa 2021.
Akerselva

| Akerselva |
| --- | --- |

Alkulähde:  Maridalsvannet
Laskupaikka:  Bjørvika
Maat:  Norja
Pituus:  9,9 km
Alkulähteen korkeus:  149 m
Akerselven on Oslon läpi virtaava vajaan kymmenen kilometrin pituinen joki Norjassa. Akerselven saa alkunsa Maridalsvannet-järvestä ja virtaa läpi Nordre Akerin, Sagenen, Grünerløkkan ja Oslon keskustan ja laskee Bjørvikaan.
Aiemmin monet teollisuuslaitokset käyttivät hyödykseen joen virtausta ja jopa 149 metrin korkeuseroa. Nykyään joenvarren alueet ovat modernien sisällöntuotantoyritysten kansoittamia. Esimerkiksi Sagenessa on Norjan yleisradion toimitiloja.
Joen ranta on pääosin puistojen ympäröimä ja sen vartta pitkin kulkevat polut ovat suosittua ulkoilualuetta. Vuonna 2011 kaupungin vedenpuhdistamosta vuoti jokeen 6000 litraa klooria, minkä seurauksena sen kaikki kalat kuolivat. Jokeen istutettiin satojatuhansia kalanpoikasia ja vuonna 2015 vapaa-ajankalastus sallittiin jälleen.
Akerselvan nimi oli aiemmin Frysja, jonka oletetaan juontuvan kuohuamista tarkoittavasta verbistä "fruse".
Kuvia

Joen ylittävä Ankerin silta.
Akerselva laskee Bjørvikaan. Oikealla osa Barcode-taloryhmästä.
Jokinäkymää 1800-luvun lopussa.
Aino-Kaisa Nuotio

Aino-Kaisa Nuotio on suomalainen maisema-arkkitehti, joka on kehittänyt suomalaisen viheralan standardeja, viheralueiden rakentamisen ja hoitamisen tekniikkaa sekä viheralueiden suunnittelun kulttuuria. Hänellä on yli 30 vuoden perspektiivi suomalaisen maisema-arkkitehtuurin kehitykseen.
Ura > Opinnot ja työpaikka

Hänen ammattitaitonsa maisema-arkkitehtina on kehittynyt puutarhurin ja hortonomin ammattien perustalle. Ylioppilaskirjoitusten jälkeen Nuotio opiskeli puistopuutarhurilinjalla Mäntsälässä, suoritti Lepaan puutarhaopiston, opiskeli hortonomiopinnot monimuoto-opintoina ja lopulta suoritti maisema-arkkitehdin tutkinnon. Hän työskentelee maisema-arkkitehtina ja maisemasuunnittelun tekniikka-aluevastaavana Ramboll Finlandissa.
Ura > Viheralan kehittäjä

Nuotio on laatinut ohjeita, joilla on pyritty yhtenäistämään käytäntöjä ja käsitteitä. Hän on ollut myös kehittämässä viheralueiden hoitoluokkajärjestelmää, jonka avulla asukkaat, päätöksentekijät, suunnittelijat ja rakentajat on saatu puhumaan samaa kieltä viheralueiden rakentamisen ja hoidon kustannusten sekä hoitotoimenpiteiden osalta.selvennä
Nuotio on suunnitellut Vanhan Albergan puiston Espoossa. Puisto on pyritty palauttamaan alkuperäiseen barokin asuun.
Ura > Kiertotalouden uudistaja

Nuotio toimii työssään kiertotalouden asiantuntijana ja uudistajana. Hän on osallistunut lukuisiin hankkeisiin, joissa viheralueita on suunniteltu kestävin periaattein. Käytännössä tämä on tarkoittanut, että kohteen luonnonominaisuudet hyödynnetään mahdollisimman tarkoin ja käytetään materiaaleja, jotka ovat ylijäämiä. Maisemarakentamisen suurimmat kustannukset syntyvät maanalaisista rakenteista, ja vain pieni osa kuluu ihmisille näkyvään osaan. Nuotio edistää kierrätysmaan ja kohteiden omien maa-ainesten käyttöä tuomalla esiin niiden hyödyntämisestä saatavia huomattavia kustannussäästöjä.
Palkinnot

Ympäristön hyväksi -palkinto: Alakivenpuisto-hankkeen suunnitteluryhmälle, jossa maisemasuunnittelusta vastasi Nuotio.
Aegon

| Aegon |
| --- | --- |

Tunnuslause:  Transform Tomorrow
Yritysmuoto:  pörssiyhtiö
Osake:  NYSE: AEG
ISIN:  BMG0112X1056
Perustettu:  1983
Toimitusjohtaja:  Alex Wynaendts
Puheenjohtaja:  Alex Wynaendts
Kotipaikka:  Haag
Toimiala:  vakuutusala
Liikevoitto:  1 186 miljardia euroa (2014)
Henkilöstö:  28 000 (2014)
Kotisivu:  aegon.com
Infobox OKVirheellinen NIMI-arvo: 
Aegon on alankomaalainen vakuutusalan yritys. Yhtiö on listautunut sekä Amsterdamin pörssiin että New Yorkin pörssiin. Aegon on myös osa Euronext 100 -indeksiä. Vuonna 2014 yritys työllisti noin 28 000 henkilöä. Yrityksen liikevoitto oli samana vuonna noin 1,2 miljardia euroa. Yrityksen toimitusjohtaja sekä hallituksen puheenjohtajana toimii alankomaalainen Alex Wynaendts.
Yrityksen historia ulottuu vuoteen 1844, mutta itse yritys on perustettu vuonna 1983, jolloin alankomaalaiset vakuutusyhtiöt AGO ja Ennia fuusioituivat.
Admiral Vladimirski

Admiral Vladimirski (ven. Адмирал Владимирский) on venäläinen tutkimusalus. Se valmistui Puolassa vuonna 1975. Laiva on lähes 150 metriä pitkä. Sen kotisatama on Kronstadt lähellä Pietaria.
Venäjän on epäilty käyttävän Admiral Vladimirskia tiedustelutarkoituksiin. Pohjoismaiset televisioyhtiöt totesivat sen liikkuneen ilman paikannuksen sallivaa AIS-lähetintä lähellä Ruotsin tuulivoimapuistoja ja laivaston harjoitusalueita. Laivan kannella kuvattiin asepukuisia miehiä ase kädessään.
Admiral Vladimirski liikkui Suomen ja Viron välisen Balticconnector-kaasuputken läheisyydessä kesällä 2023 yhtä aikaa Sibirjakov-aluksen kanssa. Putkeen tuli selittämätön vaurio lokakuussa 2023.
Aiheesta muualla

Kuvia tai muita tiedostoja aiheesta Admiral Vladimirski Wikimedia Commonsissa
45 Degree Woman

| 45 Degree Woman> Tiedot |
| --- | --- |
Toiminnassa:  1997–– 
Tyylilaji:  alternative metal, industrial metal, alternative rock
Kotipaikka:   Helsinki, Suomi
Laulukieli:  englanti
Jäsenet:  Iiro Tuomola, kitara   Hannu Laanterä, kitara   Toni Laroma, basso   Kari Reini, rummut   Martti Lindholm, kosketinsoittimet ja laulu  
Entiset jäsenet:  Pekka Laine, basso   Jani Weckström, kosketinsoittimet   Pasi Heikkilä, basso   Mikko Viman, laulu   Pasi Koskinen, laulu  
Levy-yhtiö:  Backstage Alliance   Suomen Musiikki  
Aiheesta muualla
Kotisivut
Infobox OKNimi-testi OK: 
45 Degree Woman on suomalainen Helsingissä vuonna 1997 perustettu hardrock/metalbändi.
Jäsenet

Iiro Tuomola – kitara
Hannu Laanterä – kitara
Kari Reini – rummut
Toni Laroma – bassokitara
Martti Lindholm – kosketinsoittimet ja laulu
Diskografia > Studioalbumit

How to Handle the Pain (2006)
Revival (2009)
Diskografia > Singlet

Never Needed
The Wait
I Don't Live Today
Alone
Aiheesta muualla

Yhtyeen kotisivut
Witold Pahl

| Witold Pahl |
| --- | --- |

Euroopan parlamentin jäsen
 16.11.2023–  
Ryhmä:  EPP-ryhmä
Henkilötiedot
Syntynyt: 7. joulukuuta 1961 (ikä 62) Wrocław, Puola
Kansalaisuus:  puolalainen
Tiedot
Puolue:  Kansalaisfoorumi
Witold Pahl (s. 7. joulukuuta 1961 Wrocław, Puola) on puolalainen poliitikko. Pahl edustaa Kansalaisfoorumi-puoluetta. Pahl on toiminut Euroopan parlamentin jäsenenä marraskuusta 2023 lähtien. Hän edustaa Euroopan parlamentissa keskusta-oikeistolaista EPP-ryhmää.
Aiheesta muualla

Kuvia tai muita tiedostoja aiheesta Witold Pahl Wikimedia Commonsissa
Witold Pahl Euroopan parlamentin jäsenet. Euroopan parlamentti.
Air Fortress

| Air Fortress |
| --- | --- |
Kehittäjä:  HAL Laboratory
Julkaisija:  HAL Laboratory
Julkaistu:  JP 17. elokuuta 1987
Lajityyppi:  ammuntapeli
Pelimuoto:  yksinpeli
Alusta:  Nintendo Entertainment System
Jakelumuoto:  Pelimoduuli
Lisää peliartikkeleitaVideopelien teemasivulla
Air Fortress (jap. 空中要塞 エアー・フォートレス) on HAL Laboratoryn kehittämä ja julkaisema toiminta- ja ammuntapeli. Peli on julkaistu Japanissa vuonna 1987 Nintendo Entertainment Systemille.
Pelaaminen

Peli on sivulta kuvattu ammunta-/toimintapeli.
Pelaajan tavoitteena on voittaa Farmel-planeettaa uhkaavat alukset (nimen mukaiset "ilmalinnoitukset").
Ensimmäisessä vaiheessa pelaajan on tuhottava aaltoina tulevat vastustajan alukset ja väistettävä esteitä, sekä löydettävä ilmalukko sisään pääsyyn. Tämän jälkeen pelaajan on edettävä rakettipuvussa ja lopulta tuhottava reaktori.
Aiheesta muualla

Air Fortress MobyGamesissa (englanniksi)
Air Fortress Arcade History -sivustolla (englanniksi)
Akashi

| Akashi (明石市) |
| --- | --- |
 Akashin linna
 lippu:  Symboli
 Akashin sijainti Hyōgon prefektuurissa
 Akashi
 Koordinaatit: 34°38′35.3″N, 134°59′50″E 
Valtio:  Japani
Alue:  Kansai
Prefektuuri:  Hyōgo
Pinta-ala:  
 – Kokonaispinta-ala:  49,42 km²
Väkiluku (2017):  294 220
 – Väestötiheys:  5 953,5 as./km²
Symbolit:  
 – Kukka:  Krysanteemi
 – Puu:  Osmanthus fragrans var. aurantiacus (kinmokusei)
Aikavyöhyke:  UTC+9
 
 www.city.akashi.lg.jp 
Infobox OKVirheellinen NIMI-arvo: 
Akashi (jap. 明石市, Akashi-shi) on Japanin kaupunki Honshūn saarella Kansain alueella Hyōgon prefektuurissa. Se sijaitsee Seton sisämeren rannalla Awajin saaren pohjois- ja prefektuurin pääkaupungin Kōben länsipuolella. Kaupungissa on 294 220 asukasta (vuonna 2017) ja sen pinta-ala on 49,42 neliökilometriä. Akashi on nimitetty yhdeksi Japanin erityiskaupungeista.
Sen paikalla on ollut historiallinen Akashin linna vuodelta 1618, mutta itse kaupunki perustettiin vasta 1. marraskuuta 1919. Japanin normaaliaika on "Akashin aikaa", koska 135. pituuspiiri kulkee kaupungissa olevan temppelin läpi. Kaupungin elinkeinoina ovat kalastus, kone- ja tekstiiliteollisuus, ja siellä sijaitsee Kawasakin päätehdas.
Jänneväliltään maailman pisin riippusilta vuodelta 1998 on Akashi-Kaikyon silta, joka kulkee Shikokun saarelta Honshūlle Awajin saaren kautta.
Aiheesta muualla

Kuvia tai muita tiedostoja aiheesta Akashi Wikimedia Commonsissa
Kaupungin internetsivut (japaniksi)
Aino Kallio-Ericsson

Aino Kallio-Ericsson vuonna 1979.
Aino Kallio-Ericsson (25. toukokuuta 1917 Mikkeli – 28. toukokuuta 2018 Helsinki) oli suomalainen arkkitehti.
Aino Kallio-Ericsson valmistui arkkitehdiksi Teknillisestä korkeakoulusta vuonna 1943. Hän oli opiskelijana työssä Yrjö Lindegrenin ja R. V. Luukkosen arkkitehtitoimistoissa ja 1942–1945 Alvar Aallon toimistossa. Mentyään naimisiin 1945 majuri Gunnar Ericssonin kanssa hän oli työssä 1945–1947 Tukholmassa ja sen jälkeen Suomessa toimistoarkkitehtina Viljo Revellin arkkitehtitoimistossa. Aino Kallio-Ericssonilla oli oma arkkitehtitoimisto 1950-luvulta lähtien Helsingissä.
Suunnittelutöitä

Pukkilan kirkon sankarimuistomerkki, 1948 (Reino Koivulan kanssa)
Maunulan vanhustentalo, Helsinki 1951 (Veikko Malmion kanssa)
Villa Wahlfors, Toppelund, Espoo 1951 (Veli Paatelan kanssa)
Helsingin Ranskalainen koulu, Laivurinkatu 3, 1956, nykyisin Eiran aikuislukio
Ähtärin aluesairaala 1959
Kulosaaren entisen hotellin muutostyö Wihuri Oy:n pääkonttoriksi 1973
Mäntän aluesairaalan laajennus 1970-1973
Aiheesta muualla

Aino Kallio-Ericssonin muistokirjoitus Helsingin Sanomissa.
Yhteistoiminnallinen tiedontuotanto

Yhteistoiminnallinen tiedontuotanto tarkoittaa tietokäytäntöjä, joissa tiedon käyttäjät ja tuottajat rakentavat tietopohjaa yhdessä ja oppivat toisiltaan. Yhteinen piirre tällaisille käytännöille on, että osallistujat sitoutuvat jakamaan osaamistaan ja  käymään rakentavaa keskustelua siitä, miten käsiteltävä ongelma tulisi määritellä, mitä tietoa tulisi kerätä ja keitä asiantuntijoita kuulla, ja miten tuloksia tulisi vetää yhteen ja tulkita. Prosesseissa voidaan hyödyntää monentyyppistä tietoa, kuten tutkimustietoa ja paikallista, kokemukseen perustuvaa, esimerkiksi kansalaishavainnoinnilla hankittavaa tietoa. Tällaisia vuoropuheluun perustuvia tietokäytäntöjä ovat erilaiset kansalaispaneeli- ja politiikkadialogiprosessit, yhteistoiminnallinen oppiminen ja yhteinen faktojen etsintä.
Aiheesta muualla

Yhteistoiminnallisia ratkaisuja sirpaloituvien yhteiskuntien ongelmiin – käänne yhteishallintaan ympäristöpäätöksenteossa (CORE) –hankkeen sivusto
Waiting for Tonight

| ”Waiting for Tonight” Jennifer Lopez |
| --- | --- | --- |

Singlen tiedot
 Albumilta: On the 6
 Äänitetty : 1998
 Julkaistu: 28. kesäkuuta 1999
 Formaatti: CD-single, 12", kasettisingle
 Tuottaja(t): Ric Wake
 Tyylilaji: dancepop, latin house
 Kesto: 04.06
 Levy-yhtiö: Epic
Jennifer Lopezin muut singlet
| ”No Me Ames” 1999 | ”Waiting for Tonight” 1999 | ”Feelin’ So Good” 2000 |
"Waiting for Tonight" on yhdysvaltalaisen laulajan Jennifer Lopezin esikoisalbumin On the 6 kolmas single. Single julkaistiin kesäkuussa 1999 ja se sijoittui Yhdysvaltojen Billboard Hot 100 -singlelistalla parhaimmillaan sijalle kahdeksan ja Ison-Britannian singlelistan viidenneksi. Myös kappaleen espanjankielinen versio "Una Noche Más" julkaistiin On the 6 -albumilla. Lopez esitti singlen Hex Hector -remix-version vierailleissaan television komediasarjassa Will & Grace.
Yhdysvaltalaisen naispoptrion 3rd Party:n alkuperäisversio "Waiting for Tonight" -kappaleesta julkaistiin vuonna 1997 heidän albumillaan Alive.